CELEX: 62011TN0261
Language: mt
Date: 2011-05-20 00:00:00
Title: Kawża T-261/11: Rikors ippreżentat fl- 20 ta’ Mejju 2011 — European Goldfields vs Il-Kummissjoni

23.7.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 219/18
            
         Rikors ippreżentat fl-20 ta’ Mejju 2011 — European Goldfields vs Il-Kummissjoni
   (Kawża T-261/11)
   2011/C 219/28
   Lingwa tal-kawża: l-Ingliż
   
      Partijiet
   
   
      Rikorrenti: European Goldfields Ltd (Whitehorse, il-Kanada) (rappreżentanti: K. Adamantopoulos, E. Petritsi, E. Trova u P. Skouris, avukati)
   
      Konvenuta: Il-Kummissjoni Ewropea
   
      Talbiet
   
   Ir-rikorrenti titlob lill-Qorti Ġenerali jogħġobha:
   
               —
            
            
               tannulla d-Deċiżjoni C(2011) 1006 finali tal-Kummissjoni, tat-23 ta’ Frar 2011 — li tiddikjara s-sussidju mogħti mill-awtoritajiet Griegi favur l-impriża tal-minjieri Ellinikos Xrysos bħala għajnuna mill-Istat illegali — u b’mod partikolari l-Artikoli 1 sa 5 ta’ din id-deċiżjoni; u
            
         
               —
            
            
               tikkundanna lill-konvenuta għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka l-ħames motivi li ġejjin:
   
               (1)
            
            
               L-ewwel motiv
               Fil-konstatazzjoni u l-evalwazzjoni tal-fatti tal-każ ineżami, il-Kummissjoni wettqet għadd ta’ żbalji manifesti li affettwaw b’mod materjali l-applikazzjoni u l-interpretazzjoni tagħha tal-kundizzjonijiet — previsti fl-Artikolu 107(1) TFUE — għall-eżistenza ta’ vantaġġ ekonomiku għal Ellinikos Xrysos.
            
         
               (2)
            
            
               It-tieni motiv
               Fl-applikazzjoni u l-interpretazzjoni tal-parti tad-definizzjoni tal-għajnuna mill-Istat — fis-sens tal-Artikolu 107(1) TFUE — li tirrigwarda l-eżistenza ta’ vantaġġ ekonomiku, il-Kummissjoni għamlet żball manifest ta’ liġi peress li hija applikat b’mod inkorrett jew b’mod żbaljat il-prinċipju rilevanti li huwa dak tal-investitur f’ekonomija tas-suq.
            
         
               (3)
            
            
               It-tielet motiv
               Fl-applikazzjoni u l-interpretazzjoni tal-kundizzjoni — meħtieġa fl-Artikolu 107(1) TFUE — tal-kundizzjoni tal-eżistenza ta’ vantaġġ ekonomiku, il-Kummissjoni wettqet għadd ta’ żbalji manifesti ta’ liġi meta stabbilixxiet, fuq il-bażi tal-argumenti infondati, selettivi u arbitrarji tagħha stess dwar l-allegat valur tal-assi ttrasferiti, tali vantaġġ ekonomiku.
            
         
               (4)
            
            
               Ir-raba’ motiv
               Fl-applikazzjoni u l-interpretazzjoni tal-kundizzjoni — meħtieġa fl-Artikolu 107(1) TFUE — tal-eżistenza ta’ vantaġġ ekonomiku, il-Kummissjoni wettqet għadd ta’ żbalji ta’ liġi meta kkonkludiet, b’mod żbaljat, li l-allegata eżenzjoni mit-taxxi favur Ellinikos Xrysos kienet tikkostitwixxi vantaġġ ekonomiku.
            
         
               (5)
            
            
               Il-ħames motiv
               Il-Kummissjoni kisret ir-regoli proċedurali essenzjali u abbużat mill-poter tagħha, bi ksur għalhekk tal-obbligu tagħha li teżamina l-każ b’mod diliġenti u imparzjali.